Atef Abu Saif

Atef Abu Saif (Jabalia, Gazako zerrenda, Palestina, 1973ko ekainaren 20a) idazlea eta politikaria da. Al Fatah alderdiko kidea da, eta Palestinako Aginte Nazionaleko Kulturako ministro izan zen. Israelek 2023an Gazako zerrendan abiatutako genozidioa salatzen, agerikotasun handia dute Abu Saifen liburuek eta artikuluek nazioartean; besteak beste, Euskal Herrian, euskarara itzulitako testuen bidez. Izan ere, Abu Saifen Gazako egunerokoa liburua argitaratu zen 2024an, eta maiz agertzen dira haren artikuluak Atef Abu Saifen artikuluak, Berria egunkarian (kontsulta data: 2025-05-23). Berria egunkarian.

 Bizitza 
Jabaliako errefuxiatu-esparruan jaio zen, Gazako zerrendan. Birzeiteko Unibertsitatean eta Bradfordeko Unibertsitatean ikasi zuen, Florentziako Europako Unibertsitate Institutuko doktoretza lortu aurretik. Zientzia Politikoen irakaslea da Al-Azhar Unibertsitatean, Gazako zerrendan, eta Ramallahko Politika Publikoen Institutuak argitaratzen duen Siyasat aldizkariko editorea da.

Abu Saifek hainbat eleberri eta kontakizun-bilduma idatzi ditu laurogeita hamarreko hamarkadaren amaieran idazten hasi zenetik. A suspended Life (2014) izeneko eleberria Arabic Man Booker 2015 sarirako aukeratu zuten. Beste bost eleberri ere argitaratu ditu: Shadows in the memory (1997), Tale of the Harvest Night (1998), The Snow Ball (2000), The Salty Grape of Paradise (2003), eta Running in Place (2019). Horretaz gain, kontakizun laburren bi bilduma argitaratu ditu: Everything is Normal eta Stories from Gaza Time. Abu Saifek Gazari buruzko kontakizun laburren bilduma bat ere argitaratu du, The Book of Gaza (Gazako Liburua) izenekoa, hainbat egileren kontakizunak, tartean berea ere, jasotzen dituena.

Gazako 2014ko gatazkari buruzko bere kontaketa ingelesez argitaratu zen, The Drone Eats with Me: Diaries from a City Under Fire izenarekin, Noam Chomskyk idatzitako hitzaurrearekin. Mendebaldeko argitalpenetan agertu ziren bere egunerokoen pasarteak, hala nola Slate, Guernica, The Guardian eta  The New York Times kazetetan.

Abu Saifen Running in Place eleberria hebreerara itzuli eta Israelen argitaratu den Gazako lehen eleberria da.

2018ko otsailaren 5ean, Al-Fatahko Informazio, Kultura eta Ideologia Batzordeak Al-Fatahko bozeramaile izendatu zuen. 2019ko apirilaren 13an, Palestinako Aginte Nazionaleko Kultura ministro izendatu zuten, eta Zisjordanian bizi da. 2024ko martxoaren 31n utzi zuen ministro kargua.

2019ko martxoan, Palestinako Aginte Nazionaleko WAFA albiste agentziak argazki batzuk argitaratu zituen, zeinetan Saif agertzen baitzen, larri zaurituta ospitale batean. Agentziak adierazi zuen Saifen kontrako erasoaren atzean Hamas zegoela, baina Hamasek ukatu egin zuen eta inork ez zuen erasoa erreibindikatu.

2014an egin zuen bezala, 2023ko azaroan ere, Israel Gazan egiten ari den genozidioaren berri ematen duen egunerokoa idazteari ekin zion, eta zenbait egunkaritan argitaratu zen. Liburu gisa argitaratu zen gero; ingelesez,  («Ez begiratu ezkerrera. Genozidio baten egunerokoa») izenburuarekin. Hildakoen kopuruaz eta suntsipen irudiaz harago, liburuak azaltzen du gazatarrek nola egiten duten aurrera egunerokoan. Azken batean, argitara atera nahi izan du genozidioak heriotzaz eta suntsipenez bete duen toki batean oraindik ere dagoen bizitza. Liburuarekin lorturiko irabaziak Gazan jarduten duten gobernuz kanpoko erakundeentzat izan ziren. Euskaraz, Gazako egunerokoa izenburuarekin argitaratu zen, 2024an.

 Idazlanak 
 A suspended Life (2014)
 Shadows in the memory (1997), 
 Tale of the Harvest Night (1998), 
 The Snow Ball (2000), 
 The Salty Grape of Paradise (2003)
 Running in Place (2019).
 Gazako egunerokoa (2024)

 Erreferentziak 

 Kanpo estekak 
  Atef Abu Saifen artikuluak, Berria egunkarian.

Kategoria:Palestinako idazleak
Kategoria:Palestinako politikariak